
讬讘诪讜转 住讞 注"讘 - 驻讬专讜砖 砖讟讬讬谞讝诇抓

讛讛讜讗 诪讬讘注讬 诇讬讛 诇讙讜驻讬讛 [谞爪专讱 诇讜 诇讙讜驻讜, 诇注爪诪讜] 讻讚讬 诇诇诪讚谞讜 砖讝专 讙诪讜专 讛讗讜讻诇 讘转专讜诪讛 注讜讘专 讘诇讗讜, 讗讘诇 讘转 讻讛谉 讗讬谞讛 讘讻诇诇 讝讛! 讜诪砖讬讘讬诐: 转专讬 [砖谞讬] "讜讻诇 讝专" 讻转讬讘讬 [讻转讜讘讬诐], 讗讞讚 讘驻住讜拽 讛讗诪讜专 ("讜讻诇 讝专 诇讗 讬讗讻诇 拽讜讚砖". 讜讬拽专讗 讻讘, 讬), 讜讛砖谞讬 鈥� 砖谞讗诪专 "讜讻诇 讝专 诇讗 讬讗讻诇 讘讜" (砖诐 讬讙), 讜诪讗讞讚 诪讛诐 诇诪讚讬诐 讗谞讜 诇讗住讜专 讘讝专 讙诪讜专 讜诪谉 讛砖谞讬 诇讗住讜专 讘讘转 讻讛谉 讛谞砖讜讗讛 诇讝专.


讜砖讜讗诇讬诐: 讜讗讻转讬 诪讬讘注讬 诇讬讛 [讜注讚讬讬谉 谞爪专讱 诇讜 讻转讜讘 讝讛] 诇讻 诪讜 砖讗诪专 专' 讬讜住讬 讘专' 讞谞讬谞讗, 砖讗诪专 专' 讬讜住讬 讘专' 讞谞讬谞讗: 诪讛 砖谞讗诪专 "讜讻诇 讝专" 讛专讬 讝讛 讘讗 诇爪诪爪诐 讜诇讜诪专: 讝专讜转 讘诇讘讚 讗诪专转讬 诇讱 砖驻讜住诇转 讗转 讛讗讬砖 诪诇讗讻讜诇 讘转专讜诪讛 讜诇讗 讗谞讬谞讜转 (讗讘讬诇讜转 讛诪讬讜讞讚转 讘讚讬谞讬讛 诇讬讜诐 讛拽讘讜专讛)! 讜诪砖讬讘讬诐: 讛诇讻讛 讝讜 砖诇 专' 讬讜住讬 讘专' 讞谞讬谞讗 谞诇诪讚讛 诪谉 讛讬讬转讜专, 砖讛讬讛 讚讬 诇讻转讜讘 "讝专 诇讗 讬讗讻诇 拽讜讚砖 "讜谞讗诪专 "讜讻诇 讝专", 诪讻讗谉 谞驻拽讗 [讬讜爪讗转] 讛诇讻讛 讝讜, 砖专拽 讝专讜转 驻讜住诇转 讜诇讗 讗谞讬谞讜转.


讜诪讬讚 诪拽砖讬诐: 讜讗讻转讬 诪讬讘注讬 诇讬讛 [讜注讚讬讬谉 谞爪专讱 诇讜 讻转讜讘 讝讛] 砖诇 "讻讬 转讛讬讛 诇讗讬砖 讝专", 诇诇诪讚谞讜 诇讻讚转谞讬讗 [诇讻驻讬 砖砖谞讬谞讜 讘讘专讬讬转讗]: 讘转 讻讛谉 砖谞讬砖讗讛 诇讬砖专讗诇, 讻砖讛讬讗 讞讜讝专转 诇讘讬转 讗讘讬讛 讻砖诪转 讘注诇讛 鈥� 讞讜讝专转 诇讗讻讬诇转 转专讜诪讛, 讗讘诇 讗讬谞讛 讞讜讝专转 诇讗讻讬诇转 讞讝讛 讜砖讜拽 诪谉 讛拽专讘谞讜转. 讜讗诪专 专讘 讞住讚讗 讗诪专 专讘讬谞讗 讘专 专讘 砖讬诇讗: 诪讗讬 拽专讗 [诪讛讜 讛讻转讜讘] 讛诪诇诪讚谞讜 讛诇讻讛 讝讜 鈥� 讚讻转讬讘 [砖谞讗诪专] "讜讘转 讻讛谉 讻讬 转讛讬讛 诇讗讬砖 讝专 讛讬讗 讘转专讜诪转 讛拽讚砖讬诐 诇讗 转讗讻诇" (砖诐 讬讘), 诇诇诪讚谞讜 砖讻讬讜谉 砖谞讬砖讗讛 诇讗讬砖 讝专 鈥� 诇注讜诇诐 诇讗 转讗讻诇 注讜讚 讘诪讜专诐 诪谉 讛拽讚砖讬诐, 砖讗讜转谉 诪转谞讜转 砖谞讜转谞讬诐 诪谉 讛拽讚砖讬诐 注爪诪诐, 讞讝讛 讜砖讜拽, 谞驻住诇转 讘讗讻讬诇转谉 注诐 谞讬砖讜讗讬讛 诇讝专.


讜诪砖讬讘讬诐: 讗诐 讻谉 砖专拽 讛诇讻讛 讝讜 讘讗 讛讻转讜讘 诇诇诪讚谞讜 诇讻转讜讘 拽专讗 [砖讬讻转讜讘 讛讻转讜讘] 专拽 "讛讬讗 讘拽讚砖讬诐 诇讗 转讗讻诇" 诪讗讬 [诪讛] 诪砖诪注讜转 讛讘讬讟讜讬 讛诪讬讜转专 "讘转专讜诪转 讛拽讚砖讬诐"? 砖诪注转 诪讬谞讛 转专转讬 [诇诪讚 讗转讛 诪讻讗谉 砖谞讬 讚讘专讬诐]: 讙诐 诇注谞讬谉 转专讜诪讛, 讜讙诐 诇注谞讬谉 拽讚砖讬诐. 讜讗诐 讻谉, 诪讻讗谉 讗谞讜 诇诪讚讬诐 砖讘转 讻讛谉 讛谞讘注诇转 诇讝专 驻住讜诇 谞驻住诇转 诪诇讗讻讜诇 讘转专讜诪讛.


讜砖讜讗诇讬诐: 讗砖讻讞谉 [诪爪讗谞讜] 讗讬驻讜讗 专讗讬讛 诇注谞讬谉 讻讛谞转 鈥� 诇讜讬讛 讜讬砖专讗诇讬转 诪谞诇谉 [诪谞讬讬谉 诇谞讜] 砖讗诐 讘讗 注诇讬讛诐 驻住讜诇 砖驻讜住诇 讗讜转谉 诪诇讗讻讜诇 讘转专讜诪讛 讻讗砖专 讛谉 谞讬砖讗讜转 诇讻讛谉? 讜诪砖讬讘讬诐: 讻讚讗诪专 [讻驻讬 砖讗诪专] 专' 讗讘讗 讗诪专 专讘 讘注谞讬谉 讗讞专, 砖讬砖 诪拽讜诐 诇诇诪讜讚 诪谉 讛专讬讘讜讬 "讘转" "讜讘转" 砖转讜住驻转 讛志讜' 讘讗讛 诇专讘讜转 谞砖讬诐 谞讜住驻讜转 注诇 讝讜 讛谞讝讻专转 讘诪驻讜专砖, 讛讻讗 谞诪讬 [讻讗谉 讙诐 讻谉] 诇讗 谞讗诪专 "讘转 讻讛谉 "讗诇讗 "讜讘转 讻讛谉"鈥� 诇专讘讜转 讙诐 诇讜讬讛 讜讬砖专讗诇讬转. 


讜砖讜讗诇讬诐: 讻诪讗谉 [讻诪讬] 谞讚专砖转 讚专砖讛 讝讜 鈥� 讻讚注转 专' 注拽讬讘讗, 讚讚专讬砖 [砖讛讜讗 讚讜专砖] 讜讜讬谉 讬转讬专讬诐, 讜诇讜诪讚 诪讛诐 专讬讘讜讬 诇讛诇讻讛? 讜讚讜讞讬诐: 讗驻讬诇讜 转讬诪讗 [转讗诪专] 砖讛讜讗 讻砖讬讟转 专讘谞谉 [讞讻诪讬诐], 诪砖讜诐 砖讻讗谉 讗讬谉 讛诇讬诪讜讚 诪谉 讛志讜' 讛讬转讬专讛 讚讜讜拽讗 讗诇讗 诪谉 讛诪诇讛 讻讜诇讛, 讻讬 讻讜诇讬讛 [讻诇 讛诪诇讛] "讜讘转" 拽专讗 讬转讬专讗 [讻转讜讘 讬转专] 讛讜讗, 讻讬 讘转 讛讻讛谉 讻讘专 谞讝讻专讛 讘驻住讜拽 拽讜讚诐 讜讗讬谉 爪讜专讱 诇讛讝讻讬专 砖谞讬转 "讜讘转 讻讛谉", 讜讗诐 讻谉 讬砖 诪讜转专 砖诇 诪讬诇讬诐, 砖讘讗 诇专讘讜转 讙诐 诇讜讬讛 讜讬砖专讗诇讬转.


讜砖讜讗诇讬诐 注讜讚: 讗砖讻讞谉 [诪爪讗谞讜] 讗讬驻讜讗 讛讜讻讞讛 诇注谞讬谉 转专讜诪讛, 砖讻诇 讗砖讛, 讻讛谞转 诇讜讬讛 讜讬砖专讗诇讬转 砖讘讗 注诇讬讛谉 驻住讜诇 鈥� 驻住诇谉 诪诇讗讻讜诇 转专讜诪讛, 讗讜诇诐 砖谞驻住诇讜转 讜谞讗住专讜转 诇讛讬谞砖讗 诇讻讛讜谞讛 诪谞诇谉 [诪谞讬讬谉 诇谞讜]? 讜诪砖讬讘讬诐: 讗讟讜 [讜讻讬] 诇讜讬讛 讜讬砖专讗诇讬转 诇讗 诇注谞讬谉 谞讬砖讜讗讬谉 诇讻讛讜谞讛 诪专讘谞谉 诇讛讜 [诪专讘讬诐 讗谞讜 讗讜转谉]? 讚讗讬 [砖讗诐] 诇注谞讬谉 讗讻讬诇转 转专讜诪讛, 讜讻讬 诇讜讬讛 讜讬砖专讗诇讬转 讘谞讜转 诪讬讻诇 (讗讻讬诇转) 转专讜诪讛 谞讬谞讛讜 [讛谉]? 讗诇讗 讜讚讗讬 讻讜讜谞转 讛讻转讜讘 讛讬讗 砖讗住讜专 诇讛谉 诇讛讬谞砖讗 诇讻讛谉 讜诇讗讻讜诇 注诇 讬讚讜 讘转专讜诪讛.


讗转 讛专讗讬讛 讛讝讗转 讚讜讞讬诐: 讗诇诪讛 [诪讚讜注] 诇讗, 讛专讬 诪砖讻讞转 诇讛 讚拽讗讻诇讛 [诪讜爪讗 讗转讛 讗讜转讛 讗驻砖专讜转 砖讗讜讻诇转] 讘砖讘讬诇 讘谞讛, 砖讗诐 讛讬讛 诇讛 讘谉 诪讻讛谉 鈥� 讛专讬讛讬 讗讜讻诇转 讘转专讜诪讛 讘讙诇诇讜, 讜讗诐 注讻砖讬讜 谞讘注诇讛 诇驻住讜诇, 诇诪专讜转 砖讛讬讗 注爪诪讛 讗住讜专讛 诇讻讛谉, 讛讬讬谞讜 讗讜诪专讬诐 砖专砖讗讬转 诇讗讻讜诇 讘转专讜诪讛 讘讙诇诇 讘谞讛, 讜讗诐 讻谉, 讬砖 爪讜专讱 讘诇讬诪讜讚 诪讬讜讞讚 诇驻住讜诇 讗讜转讛 讙诐 诇注谞讬谉 转专讜诪讛 讜讙诐 诇注谞讬谉 驻住讜诇 谞讬砖讜讗讬谉.


讜讚讜讞讬诐: 讘砖讘讬诇 讘谞讛 拽诇 讜讞讜诪专 讛讜讗 砖诇讗 转讗讻诇 诇讗讞专 砖谞讘注诇讛 诇驻住讜诇: 讜诪讛 讻讛谞转 讚讘拽讚讜砖讛 讚谞驻砖讛 讗讻诇讛 [砖讘拽讚讜砖转 注爪诪讛 讛讬讗 讗讜讻诇转] 讘转专讜诪讛, 诪砖讜诐 砖讛讬讗 讘转 讻讛谉 讜讬砖 讘讛 拽讚讜砖转 讻讛讜谞讛 诇注爪诪讛, 讜讘讻诇 讝讗转 驻住讬诇 诇讛 [驻讜住诇 讗讜转讛] 讛驻住讜诇 讘讘讬讗转讜 诪诇讗讻讜诇 讘转专讜诪讛 鈥� 诇讜讬讛 讜讬砖专讗诇讬转 讚诇讗 讗讻诇讛 [砖讗讬谞讛 讗讜讻诇转] 讗诇讗 讘砖讘讬诇 讘谞讛, 诇讗 讻诇 砖讻谉 砖注诇 讬讚讬 讘讬讗转 驻住讜诇 转讬驻住诇 诪讗讻讬诇转 转专讜诪讛?


讗转 讛讛讜讻讞讛 讛讝讜 讚讜讞讬诐: 讜讛讬讗 讛谞讜转谞转, 讗讚专讘讗, 诪驻谞讬 谞讬诪讜拽 讝讛 注爪诪讜 讗驻砖专 诇讛讙讬注 诇诪住拽谞讛 讛驻讜讻讛: 讻讛谞转 讚拽讚讬砖 [砖拽讚讜砖] 讙讜驻讛, 注爪诪讛, 诇讻谉 讘讬讗转 讛讝专 注诇讬讛 驻住讬诇 诇讛 [驻讜住诇转 讗讜转讛], 讛讗 [讝讜], 讛诇讜讬讛 讜讛讬砖专讗诇讬转, 讚诇讗 拽讚讬砖 讙讜驻讛 [砖讗讬谉 讙讜驻讛 拽讚讜砖] 讜讗讜讻诇转 专拽 诪讻讜讞 讘谞讛 鈥� 诇讗 驻住讬诇 诇讛 [讗讬谉 驻讜住诇 讗讜转讛] 讛驻住讜诇 砖讘讗 注诇讬讛. 讗诇讗 讬砖 诇讜诪专 讻讬 讗讬住讜专谉 砖诇 谞砖讬诐 讗诇讛 诇讻讛讜谞讛 谞诇诪讚 讘拽诇 讜讞讜诪专 诪讙专讜砖讛, 讜讘讚专讱 讝讜: 讜诪讛 讙专讜砖讛 讘转 讻讛谉 砖诪讜转专转 讘转专讜诪讛 鈥� 讗住讜专讛 讘讻诇 讝讗转 诇讻讛讜谞讛, 讻诪驻讜专砖 讘转讜专讛 砖讙专讜砖讛 讗住讜专讛 诇讻讛谉, 讝讜 讛诇讜讬讛 讜讛讬砖专讗诇讬转 砖谞讘注诇讛 诇驻住讜诇 砖讗住讜专讛 讘转专讜诪讛 鈥� 讗讬谞讜 讚讬谉 砖驻住讜诇讛 诇讻讛讜谞讛?! 讗转 讛讛讜讻讞讛 讛讝讜 诪转拽讬驻讬诐 诪爪讚 讗讞专: 讛专讬 谞诪爪讗 砖注诇 讬讚讬 拽诇 讜讞讜诪专 讝讛 诇诪讚谞讜 讛诇讻讛 讞讚砖讛 鈥� 砖讬砖 讗讬住讜专 诇讗 转注砖讛 诇讻讛讜谞讛 讘讗砖讛 砖谞讘注诇讛 诇驻住讜诇.


讗讜诇诐 砖讜讗诇讬诐: 讜讻讬 诪讝讛讬专讬谉 诪谉 讛讚讬谉? 讛讗诐 拽讜讘注讬诐 讗讬住讜专 诇讗讜 ("讗讝讛专讛") 专拽 注诇 讬讚讬 拽诇 讜讞讜诪专?! 讜诪砖讬讘讬诐: 讻讗谉 讗讬谉 讬爪讬专转 讗讝讛专讛 讞讚砖讛, 讗诇讗 讙诇讜讬 诪讬诇转讗 讘注诇诪讗 [讚讘专 讘诇讘讚] 讛讜讗, 砖讗转 注讬拽专 讛讚讬谉 砖讛讬讗 谞驻住诇转 讗谞讜 讬讜讚注讬诐 讻讘专, 砖讛专讬 谞驻住诇讛 诪讗讻讬诇转 转专讜诪讛, 讜诇讗 讛讜爪专讻谞讜 讗诇讗 诇诇诪讜讚 注谞讬谉 讝讛 砖讬砖 讘讻讱 讗讬住讜专 诇讗 转注砖讛 诇讻讛讜谞讛, 讜讚讘专 讝讛 讗驻砖专 诇诇诪讜讚 注诇 讬讚讬 拽诇 讜讞讜诪专. 诪爪讗谞讜 讗讬驻讜讗 讘转讜专讛 讗转 诪拽讜专 讛讛诇讻讛 讛注讬拽专讬, 讜砖讜讗诇讬诐 诇讙讘讬 驻专讟讬 讛讚讬谉.


讗诪专谞讜 砖讛谞讘注诇转 诇驻住讜诇 诇讛 驻住讜诇讛 诪谉 讛讻讛讜谞讛, 讜讗讬诪讗 [讜讗诪讜专] 砖谞讘注诇讛 诇驻住讜诇 诇讛 鈥� 讛讜讗 讚讜讜拽讗 讘讝讜 砖谞讘注诇讛 诇讞讬讬讘讬 讻专讬转讜转, 讗讘诇 诇讗 讘讗讬住讜专 诇讗讜 讜注砖讛? 讜讚讜讞讬诐: "讻讬 转讛讬讛" 讗诪专 专讞诪谞讗 [讗诪专讛 转讜专讛], 诇讜诪专: 讛谞讱 讚讗讬转 讘讛讜 [讗诇讛 砖讬砖 讘讛诐] 讛讜讬讛, 拽讬讚讜砖讬谉, 讻诇讜诪专 讛拽讬讚讜砖讬谉 转讜驻住讬诐, 讜讗讬诇讜 讞讬讬讘讬 讻专讬转讜转 诇讗讜 [诇讗] 讘谞讬 讛讜讬讛 讛诐, 讜讗诐 讻谉 诪讚讘专 讛讻转讜讘 讘讞讬讬讘讬 诇讗讜讬谉 砖转讜驻住讬诐 讘讛诐 拽讬讚讜砖讬谉, 砖讙诐 讘谞讘注诇讛 诇讛诐 谞驻住诇讛 诪诇讗讻讜诇 讘转专讜诪讛.


讜诪拽砖讬诐: 讗诐 讛驻住讜诇 转诇讜讬 专拽 讘讛讜讜讬讛 砖诇 拽讬讚讜砖讬谉 讗讬 讛讻讬 [讗诐 讻讱], 讙讜讬 讜注讘讚 砖讘讗讜 注诇 讗砖讛 诇讗 诇讬驻住诇讜 [讬驻住诇讜] 讗讜转讛 诪诇讗讻讜诇 讘转专讜诪讛, 砖讛专讬 讘专讜专 诇谞讜 砖讗讬谞诐 讘谞讬 拽讬讚讜砖讬谉! 讜诪砖讬讘讬诐: 讛谞讱 驻住诇讬 [讗诇讛 驻讜住诇讬诐] 诪讛讟注诐 砖讛住讘讬专 专' 讬砖诪注讗诇. 砖讗诪专 专' 讬讜讞谞谉 诪砖讜诐 (讘砖诐) 专' 讬砖诪注讗诇: 诪谞讬谉 诇讙讜讬 讗讜 注讘讚 砖讘讗 注诇 讘转 讬砖专讗诇, 讗讜 注诇 讻讛谞转, 讗讜 注诇 诇讜讬讛, 砖驻住诇讜讛 注诇 讬讚讬 讘讬讗转诐 鈥� 砖谞讗诪专: "讜讘转 讻讛谉 讻讬 转讛讬讛 讗诇诪谞讛 讜讙专讜砖讛 讜讝专注 讗讬谉 诇讛 讜砖讘讛 讗诇 讘讬转 讗讘讬讛 讻谞注讜专讬讛" (砖诐 讬讙),

